Woza Friday: Liviki Silomculi Wesifazana Osakhulayo uBusi Moyo
Umculi uBusi Moyo odume ngegama lokuthi nguMaskandikazi usekelwa liqembu alibiza ngokuthi 'Intombizesibane' bona abacula umdumo kaMaskandi bekweleSouth Africa.
LONDON — Umculo kaMaskandi udume kakhulu kweleMzansi Africa njalo uvame ukuhlatshelwa ngabesilisa. Intombi yeZimbabwe yafika eGoli yatshaya isicathulo yathi lami ngizawucula ngenkani, nguBusi ke lowo odume njalo ngegama lokuthi nguMaskandikazi. “Igama Lami lokuzalwa nguBusi Moyo ngazalelwa ePlumtree endaweni okuthwa kuko Bango kushukuthi ngokukhula ngakhulela eLupane under induna uMabhikwa , la engafunda khona I primary yami eMatshakayile kanti I secondary ngabuya ngayifunda e Vulindlela e Lupaka ngaqala ukucula ngo2017” Udumile kakhulu uBusi khonale eMzansi leqembu lakhe alibiza ngokuthi Ntombizesibane. “Igama engaziwa ngalo emdumeni kama skandi, ngaziwa ngoMaskandikazi. Lapho engisebenza khona lentombikazi okuthwa ngu Charity Dube engimthatha kwelase Plumtree. Igama leqembu lami, yi Ntombizesibane. Kutshukuthi since ngikule ndima kama Skandi kusele album eyodwa engayi khupha ngo mnyaka ka 2017 ene sihloko esithu sanibonani. Ukhule ecula lasesikolweni uMaMoyo, kodwa umbuzo omkhulu ngothi, kungani wakhetha ukucula ingoma zikaMaskandi “Ngabona kugcono ke ukuthi angikhethe lo mculo we sintu, ozokwazi ukuthi usibusele emasikweni akithi. Ngitsho mhlawumbe badadewethu aba ncane abasakhulayo nabo bazakhula beyazi ngalo mculo we sintu. Ngawuthanda kakhulu umculo kamaskandi ngobake ube ungibuyesela emasikweni akithi thina ama Ndebele. Abantu bajabula kakhulu umabezwa ukuthi sengicula, bebonga ukubana ke italenta selifezekile ngoba ngikhula bengifisa ukuba ngu mculi.” Woza lazo Maskandikazi, ngiyazizwa ziyavuma, zishaya kuzwakale, singakehlukani phosela ilizwi kubalaleli. “Ilizwi engingalitshiyela abathandi bomculo kamaskandi okungumculo wesintu ngithi mina nje azibuye emasisweni asingalahli amasiko ethu bafowethu , mina owami umculo uyakhuthaza kakhulu ngamasiko akithi, ngiyabonga ngizohlala nje nginenzela okuhle mpela ngingumaskandikazi, ngivela komthwakazi. Uyatholakala umculo wami kimi, I number yami ithi yona 0822020322” Awu suka madoda kudabukibhrugwe, indlikizane zengoma zika Busi Moyo uMaskandikazi obenguye esikwejise laye kuhlelo Woza Friday liviki.